Det er "dybt forkasteligt", at politikere bliver logget, mener Venstres it-ordfører i Folketinget. Nu skal indenrigsminister Margrethe Vestager (R) på banen, kræver han.

Flere kommuner logger oplysninger om både de ansatte og studerende samt lokalpolitikerne.Det har Computerworld beskrevet i en serie artikler, der også dokumenterer, hvordan gymnasieelever, statslige ansatte i tusindvis og almindelige kursister får logget mail- og internet-oplysninger.Men det går simpelthen ikke, mener V-ordfører."Jeg mener, at det er dybt forkasteligt, at byrådsmedlemmer bliver logget forskellige steder i landet," udtaler it-ordfører Michael Aastrup-Jensen fra Venstre."De er ikke ansatte, men derimod valgt af kommunens borgere, så derfor er der slet ikke noget behov for at logge - tværtimod kan man frygte, at de loggede data vil kunne misbruges i værste tilfælde," forklarer ordføreren.Han vil nu hive indenrigsminister Margrethe Vestager (R) ind i sagen."Derfor vil jeg nu rejse sagen over for indenrigsministeren, så hun forhåbentlig kan få sikret et stop for logningen af byrådsmedlemmerne," forklarer V-ordføreren.Tidligere har formanden for Danske Gymnasieelevers Sammenslutning kaldt logning et "overgreb". Computerworld arbejder på at få en kommentar fra DJØF om de mange offentlige ansatte, der dagligt får logget et væld af oplysninger om deres it-adfærd.Myndighedernes formål med logningen er ofte begrundet i sikkerhedsmæssige argumenter.Blandt andet vil mange sikre sig imod misbrug. Og logningsdata vil kun blive anvendt i den sammenhæng, understreger flere myndigheder.